《夏日园中即事》
清代·萧惟豫

晨昏候母安，此外便聋哑。胜败两相忘，以金注若瓦。

万物质非铜，造化工始冶。烦暑不入林，园中避炎夏。

浮云视岂真，松风听未假。六月余雨泽，禾黍被原野。

二三素心人，弹琴敲棋者。短服复散发，《黄庭》手常把。

高枕卧北窗，陶潜吾师也。

作者简介：萧惟豫（1636-1711以后）字介石，号韩坡，山东德州卫人。顺治十五年（1658）进士。历官翰林院侍讲，提督顺天学政。其诗意随笔到，出于自然，著有《但吟草》。